CELEX: 32016R1703
Language: et
Date: 2016-09-22 00:00:00
Title: Komisjoni määrus (EL) 2016/1703, 22. september 2016, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste finantsaruandlusstandarditega (IFRS) 10 ja 12 ning rahvusvahelise raamatupidamisstandardiga (IAS) 28 (EMPs kohaldatav tekst)

23.9.2016   
            
            
               ET
            
            
               Euroopa Liidu Teataja
            
            
               L 257/1
            
         KOMISJONI MÄÄRUS (EL) 2016/1703,
   22. september 2016,
   millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste finantsaruandlusstandarditega (IFRS) 10 ja 12 ning rahvusvahelise raamatupidamisstandardiga (IAS) 28
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               Rahvusvaheliste Raamatupidamisstandardite Nõukogu (IASB) avaldas 18. detsembril 2014 rahvusvahelise finantsaruandlusstandardi (IFRS) 10 Konsolideeritud finantsaruanded, standardi IFRS 12 Muudes (majandus)üksustes olevate osaluste avalikustamine ja rahvusvahelise raamatupidamisstandardi (IAS) 28 Investeeringud sidusettevõtetesse ja ühisettevõtetesse muudatused pealkirjaga Investeerimisettevõtted: konsolideerimise erandi kohaldamine. Muudatuste eesmärk on selgitada investeerimisettevõtetega seotud raamatupidamisnõudeid ja näha teatavatel asjaoludel ette vabastus.
            
         
               (3)
            
            
               IFRS 10 muudatused sisaldavad viiteid IFRS 9-le, mida ei saa praegu kohaldada, kuna IFRS 9 ei ole liidus vastu võetud. Seepärast tuleks kõiki viiteid IFRS 9-le, nagu sätestatud käesoleva määruse lisas, lugeda viidetena IAS 39-le Finantsinstrumendid: kajastamine ja mõõtmine.
            
         
               (4)
            
            
               Konsultatsioonides Euroopa finantsaruandluse nõuanderühmaga (EFRAG) leidis kinnitust, et IFRS 10 ja 12 ning IAS 28 muudatused vastavad määruse (EÜ) nr 1606/2002 artikli 3 lõikes 2 esitatud vastuvõtukriteeriumidele.
            
         
               (5)
            
            
               Seepärast tuleks määrust (EÜ) nr 1126/2008 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 1126/2008 lisa muudetakse järgmiselt:
   
               a)
            
            
               Rahvusvahelist finantsaruandlusstandardit (IFRS) 10 Konsolideeritud finantsaruanded muudetakse vastavalt käesoleva määruse lisale;
            
         
               b)
            
            
               IFRS 12 Muudes (majandus)üksustes olevate osaluste avalikustamine muudetakse vastavalt käesoleva määruse lisale;
            
         
               c)
            
            
               rahvusvahelist raamatupidamisstandardit (IAS) 28 Investeeringud sidusettevõtetesse ja ühisettevõtetesse muudetakse vastavalt käesoleva määruse lisale.
            
         2.   Kõiki käesoleva määruse lisas esitatud viiteid IFRS 9-le tuleb lugeda viidetena IAS 39-le Finantsinstrumendid: kajastamine ja mõõtmine.
   Artikkel 2
   Kõik äriühingud kohaldavad artikli 1 lõikes 1 osutatud muudatusi hiljemalt alates oma 1. jaanuaril 2016 või pärast seda algava esimese majandusaasta alguskuupäevast.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. september 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 243, 11.9.2002, lk 1.
   
      (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
   
      LISA
      
         Investeerimisettevõtted: konsolideerimise erandi kohaldamine
      
      (IFRS 10, IFRS 12 ja IAS 28 muudatused)
      
         Muudatused
      
      
         rahvusvahelises finantsaruandlusstandardis IFRS 10 Konsolideeritud finantsaruanded
         
      
      Muudetakse paragrahve 4 ja 32 ning lisatakse paragrahvid 4A–4B. Paragrahve 31 ega 33 ei muudeta, kuid need on esitatud osundamise lihtsustamiseks.
      RAKENDUSALA
      
               
                  4.
               
               
                  Konsolideeritud finantsaruanded esitab emaettevõttest (majandus)üksus. Käesolevat IFRSi kohaldatakse kõikide (majandus)üksuste suhtes, välja arvatud järgnevatel juhtudel:
                  
                              a)
                           
                           
                              emaettevõte ei pea esitama konsolideeritud finantsaruandeid, kui on täidetud kõik järgmised tingimused:
                              
                                          i)
                                       
                                       
                                          ettevõte on täisomanduses või teise (majandus)üksuse osalises omanduses olev tütarettevõte ja kõiki selle teisi omanikke, sealhulgas hääleõiguseta omanikke, on teavitatud ja neil puuduvad vastuväited, et (majandus)üksus ei koosta konsolideeritud finantsaruandeid;
                                       
                                    
                                          ii)
                                       
                                       
                                          ettevõtte võla- või omakapitaliinstrumentidega ei kaubelda avalikul turul (asukohariigi või välisriigi väärtpaberibörsil või börsivälisel turul, sealhulgas kohalikud ja piirkondlikud turud);
                                       
                                    
                                          iii)
                                       
                                       
                                          ettevõte ei ole esitanud ega ole hetkel esitamas oma finantsaruandeid väärtpaberikomisjonile ega muule järelevalvet teostavale organisatsioonile eesmärgiga emiteerida avalikul turul mis tahes liiki instrumente ning
                                       
                                    
                                          iv)
                                       
                                       
                                          ettevõtte üle täielikku kontrolli omav või vahepealne emaettevõte koostab IFRSidega kooskõlas olevad avalikult kättesaadavad finantsaruanded, milles tütarettevõtted on konsolideeritud või neid on kasumi või kahjumi kaudu mõõdetud õiglases väärtuses vastavalt käesolevale IFRSile.
                                       
                                    
                        
                              b)
                           
                           
                              [välja jäetud]
                           
                        
                              c)
                           
                           
                              [välja jäetud]
                           
                        
            
               
                  4A
               
               
                  Käesolevat IFRSi ei kohaldata töösuhtejärgsete hüvitiste plaanide ega muude töövõtjate pikaajaliste hüvitiste plaanide suhtes, mille suhtes kohaldatakse rahvusvahelist raamatupidamisstandardit IAS 19 Hüvitised töötajatele.
               
            
               
                  4B
               
               
                  Investeerimisettevõttest emaettevõte ei esita konsolideeritud finantsaruandeid, kui vastavalt käesoleva IFRSi paragrahvile 31 on nõutud kõikide tütarettevõtete õiglases väärtuses mõõtmist kasumi või kahjumi kaudu.
               
            …
      INVESTEERIMISETTEVÕTTED: KONSOLIDEERIMISE ERAND
      
               
                  
                     31.
                  
               
               
                  Investeerimisettevõte ei konsolideeri teise (majandus)üksuse üle kontrolli omandamisel oma tütarettevõtteid ega kohalda rahvusvahelist finantsaruandlusstandardit IFRS 3, välja arvatud lõikes 32 kirjeldatud juhul. Selle asemel mõõdab investeerimisettevõte tütarettevõtte investeeringut õiglases väärtuses kasumi või kahjumi kaudu vastavalt rahvusvahelisele finantsaruandlusstandardile IFRS 9.
               
            
               
                  32.
               
               
                  Olenemata lõikes 31 esitatud nõudest, kui investeerimisettevõttel on tütarettevõte, mis ei ole investeerimisettevõte ja mille peamine eesmärk ja tegevus seisneb investeerimisettevõtte investeerimistegevusega seotud teenuste osutamises (vt paragrahvid B85C–B85E), konsolideerib investeerimisettevõte käesoleva tütarettevõtte vastavalt käesoleva IFRSi paragrahvidele 19–26 ning kohaldab iga sellise tütarettevõtte omandamise suhtes rahvusvahelise finantsaruandlusstandardi IFRS 3 nõudeid.
               
            
               
                  33.
               
               
                  Investeerimisettevõtte emaettevõte konsolideerib kõik kontrollitavad (majandus)üksused, sealhulgas need, mida kontrollitakse investeerimisettevõtte tütarettevõtte kaudu, välja arvatud juhul, kui emaettevõte ise on investeerimisettevõte.
               
            Lisas B muudetakse paragrahve B85C ja B85E. Paragrahve B85A–B85B ega B85D ei muudeta, kuid need on esitatud osundamise lihtsustamiseks.
      KINDLAKSTEGEMINE, KAS (MAJANDUS)ÜKSUS ON INVESTEERIMISETTEVÕTE
      
               
                  B85A
               
               
                  (Majandus)üksus võtab selle hindamisel, kas ta on investeerimisettevõte, arvesse kõiki fakte ja asjaolusid, sealhulgas oma eesmärki ja ülesehitust. (Majandus)üksus, mida iseloomustavad paragrahvis 27 sätestatud investeerimisettevõtte määratluse kolm elementi, on investeerimisettevõte. Kõnealuse määratluse elemente on üksikasjalikumalt kirjeldatud paragrahvides B85B–B85M.
               
            
         Ärieesmärk
      
      
               
                  B85B
               
               
                  Investeerimisettevõtte määratluse kohaselt on (majandus)üksuse eesmärk investeerida üksnes selleks, et saavutada kapitali väärtuse kasv, investeerimistulu (näiteks dividendid, intress või üüritulu) või mõlemad. Investeerimisettevõtte ärieesmärki tõendavad tavaliselt dokumendid, millest ilmnevad (majandus)üksuse investeerimiseesmärgid, näiteks (majandus)üksuse prospekt, (majandus)üksuse levitatavad trükised ja muud ettevõtte või partnerluse dokumendid. Ärieesmärki võib tõendada ka viis, kuidas (majandus)üksus esitleb end teistele osapooltele (nt võimalikele investoritele või investeerimisobjektidele); näiteks võib (majandus)üksus esitleda oma äritegevust kui keskmise tähtajaga investeeringute tegemist kapitali väärtuse kasvu eesmärgil. (Majandus)üksusel, kes esitleb end investorina, kelle eesmärk on ühiselt koos oma investeerimisobjektidega arendada, toota või turustada tooteid, on seevastu investeerimisettevõtte ärieesmärgiga vastuolus olev ärieesmärk, sest kõnealune (majandus)üksus teenib tulu nii arendus-, tootmis- või turundustegevuselt kui ka oma investeeringutelt (vt paragrahv B85I).
               
            
               
                  B85C
               
               
                  Investeerimisettevõte võib osutada kas otse või tütarettevõtte kaudu investeeringutega seotud teenuseid (nt investeerimisalase nõustamise teenused, investeeringute valitsemine, investeeringutega seotud tugi- ja haldusteenused) nii kolmandatele isikutele kui ka oma investoritele, isegi kui sellised tegevused on (majandus)üksuse jaoks olulised, tingimusel, et ta jätkuvalt vastab investeerimisettevõtte määratlusele.
               
            
               
                  B85D
               
               
                  Investeerimisettevõte võib osaleda ka järgmises investeerimisega seotud tegevuses kas otse või tütarettevõtte kaudu, kui tegevuse eesmärk on saada võimalikult suurt tulu oma investeerimisobjektide investeeringutest (kapitali väärtuse kasv või investeerimistulu) ning see ei kujuta endast eraldiseisvat olulist äritegevust või investeerimisettevõtte eraldiseisvat olulist tuluallikat:
                  
                              a)
                           
                           
                              investeerimisobjektile valitsemisteenuste osutamine ja strateegilise nõu andmine ning
                           
                        
                              b)
                           
                           
                              investeerimisobjektile rahalise toetuse, näiteks laenu, kapitalikohustuse või garantii andmine.
                           
                        
            
               
                  B85E
               
               
                  Kui investeerimisettevõttel on tütarettevõte, mis ei ole investeerimisettevõte ja mille peamine eesmärk ja tegevused seisnevad (majandus)üksusele või kolmandatele osapooltele investeerimisega seotud teenuste osutamises või tegevustes, mis on seotud investeerimisettevõtte investeerimistegevusega, nagu on kirjeldatud paragrahvides B85C–B85D, konsolideerib see käesoleva tütarettevõtte vastavalt paragrahvile 32. Kui investeerimisega seotud teenuseid osutav või tegevust omav tütarettevõte on ise investeerimisettevõte, mõõdab investeerimisettevõtte emaettevõte seda tütarettevõtet kasumi või kahjumi kaudu õiglases väärtuses vastavalt paragrahvile 31.
               
            Lisas C lisatakse paragrahv C1D ja muudetakse paragrahvi C2A.
      JÕUSTUMISKUUPÄEV
      …
      
               
                  C1D
               
               
                  
                     Investeerimisühingud: konsolideerimise erandi kohaldamine (IFRS 10, IFRS 12 ja IAS 28 muudatused), välja antud 2014. aasta detsembris, muudetud paragrahvid 4, 32, B85C, B85E ja C2A ning lisatud paragrahvid 4A–4B. (Majandus)üksus rakendab neid muudatusi 1. jaanuaril 2016 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab muudatusi varasema perioodi suhtes, avalikustatakse see asjaolu.
               
            ÜLEMINEK
      …
      
               
                  C2A
               
               
                  Olenemata rahvusvahelise raamatupidamisstandardi IAS 8 paragrahvi 28 nõuetest peab (majandus)üksus käesoleva IFRSi esmakordsel kohaldamisel ning hiljem käesoleva IFRSi muudatuste Investeerimisettevõtted ja Investeerimisettevõtted: konsolideerimise erandi kohaldamine esmakordsel rakendamisel esitama üksnes IAS 8 paragrahvi 28 punktiga f nõutava kvantitatiivse teabe käesoleva IFRSi esmakordse kohaldamise kuupäevale vahetult eelneva aruandeaasta kohta (vahetult eelnev periood). (Majandus)üksus võib esitada seda teavet ka käesoleva perioodi või varasemate võrdlusperioodide kohta, kuid ei ole kohustatud seda tegema.
               
            
         Muudatused
      
      
         IFRS 12 Muudes (majandus)üksustes olevate osaluste avalikustamine
         
      
      Muudetakse paragrahvi 6.
      RAKENDUSALA
      …
      
               
                  6.
               
               
                  Käesolevat IFRSi ei kohaldata järgmise suhtes:
                  
                              a)
                           
                           
                              …
                           
                        
                              b)
                           
                           
                              majandusüksuse konsolideerimata finantsaruanded, mille suhtes kohaldatakse rahvusvahelist raamatupidamisstandardit IAS 27 Konsolideerimata finantsaruanded. Kuid:
                              
                                          i)
                                       
                                       
                                          kui (majandus)üksusel on osalus konsolideerimata struktureeritud (majandus)üksustes ja see koostab ainsate finantsaruannetena konsolideerimata finantsaruandeid, kohaldatakse käesolevate konsolideerimata finantsaruannete koostamisel paragrahve 24–31;
                                       
                                    
                                          ii)
                                       
                                       
                                          investeerimisettevõte, mis koostab finantsaruandeid, kus kõiki selle tütarettevõtteid on mõõdetud õiglases väärtuses kasumi või kahjumi kaudu vastavalt IFRS 10 paragrahvile 31, esitab käesolevas IFRSis nõutud avalikustatava teabe investeerimisühingute kohta.
                                       
                                    
                        
                              c)
                           
                           
                              …
                           
                        
            Lisas C lisatakse paragrahv C1C.
      JÕUSTUMISKUUPÄEV JA ÜLEMINEK
      …
      
               
                  C1C
               
               
                  
                     Investeerimisettevõtted: konsolideerimise erandi kohaldamine (IFRS 10, IFRS 12 ja IAS 28 muudatused), välja antud 2014. aasta detsembris, muudetud paragrahvi 6. (Majandus)üksus rakendab neid muudatusi 1. jaanuaril 2016 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustatakse see asjaolu.
               
            
         Muudatused
      
      
         rahvusvahelises raamatupidamisstandardis IAS 28 Investeeringud sidusettevõtetesse ja ühisettevõtetesse
         
      
      Muudetakse paragrahve 17, 27 ja 36 ning lisatakse paragrahvid 36A ja 45D. Paragrahve 26 ega 35 ei muudeta, kuid need on esitatud osundamise lihtsustamiseks.
      
         Kapitaliosaluse meetodi rakendamisest vabastamine
      
      
               
                  17.
               
               
                  (Majandus)üksus ei pea rakendama kapitaliosaluse meetodit oma investeeringu suhtes sidus- või ühisettevõttes juhul, kui (majandus)üksus on emaettevõte, mis on vabastatud konsolideeritud finantsaruannete koostamisest IFRS 10 paragrahvi 4 punktis a esitatud erandi ulatusega või kui täidetud on kõik järgmised tingimused järgmist:
                  
                              a)
                           
                           
                              (majandus)üksus on sajaprotsendilises omanduses või osalises muu (majandus)üksuse omandis olev tütarettevõte ja selle teisi omanikke, sealhulgas hääleõiguseta omanikke, on teavitatud ja neil puuduvad vastuväited sellele, et (majandus)üksus ei rakenda kapitaliosaluse meetodit;
                           
                        
                              b)
                           
                           
                              (majandus)üksuse võla- või omakapitaliinstrumentidega ei kaubelda avalikult (asukohariigi või välisriigi väärtpaberibörsil või börsivälisel turul, sealhulgas kohalikud ja piirkondlikud turud);
                           
                        
                              c)
                           
                           
                              (majandus)üksus ei ole esitanud ega ole hetkel esitamas oma finantsaruandeid väärtpaberikomisjonile ega muule järelevalvet teostavale organisatsioonile eesmärgiga emiteerida avalikul turul mis tahes liiki instrumente;
                           
                        
                              d)
                           
                           
                              (majandus)üksuse üle täielikku kontrolli omav või vahepealne emaettevõte koostab IFRSidega kooskõlas olevad avalikult kättesaadavad finantsaruanded, milles tütarettevõtted on konsolideeritud või neid on õiglases väärtuses mõõdetud kasumi või kahjumi kaudu vastavalt rahvusvahelisele finantsaruandlusstandardile IFRS 10.
                           
                        
            …
      
         Kapitaliosaluse meetodi protseduurid
      
      
               
                  26.
               
               
                  Paljud kapitaliosaluse meetodi rakendamisel kasutatavad protseduurid sarnanevad rahvusvahelises finantsaruandlusstandardis IFRS 10 kirjeldatud konsolideerimisprotseduuridega. Lisaks kohaldatakse tütarettevõtte omandamisel kasutatavaid põhimõtteid ka investeeringu omandamisel sidus- või ühisettevõttes.
               
            
               
                  27.
               
               
                  Kontserni osalus sidus- või ühisettevõttes on emaettevõtte ja selle tütarettevõtete osaluste summa käesolevas sidus- või ühisettevõttes. Kontserni osalust muudes sidus- ja ühisettevõtetes arvesse ei võeta. Kui sidus- või ühisettevõttel on tütarettevõtteid, sidus- või ühisettevõtteid, võetakse kapitaliosaluse meetodi rakendamisel arvesse kasumit või kahjumit, muud koondkasumit ja netovara, mis kajastub sidus- või ühisettevõtte finantsaruannetes (sealhulgas sidus- või ühisettevõtte osalus oma sidus- või ühisettevõtete kasumis või kahjumis, muus koondkasumis ja netovaras) pärast muudatuste tegemist, mis on vajalikud arvestusmeetodite ühtlustamiseks (vt paragrahvid 35–36A).
               
            …
      
               
                  
                     35.
                  
               
               
                  (Majandus)üksuse finantsaruannete koostamisel kasutatakse sarnastes tingimustes toimunud samalaadsete tehingute ja sündmuste puhul ühtseid arvestusmeetodeid.
               
            
               
                  36.
               
               
                  Välja arvatud lõikes 36A kirjeldatud juhul, kui sidus- või ühisettevõte kasutab muid arvestusmeetodeid kui (majandus)üksus sarnastes tingimustes toimunud samalaadsete tehingute ja sündmuste puhul, tehakse korrigeerimised, et viia sidus- või ühisettevõtte arvestusmeetodid vastavusse (majandus)üksuse omadega juhul, kui (majandus)üksus kasutab sidus- või ühisettevõtte finantsaruandeid kapitaliosaluse meetodi rakendamisel.
               
            
               
                  36A
               
               
                  Vaatamata paragrahvis 36 esitatud nõudele võib (majandus)üksus, mis ei ole investeerimisühing, kuid millel on osalus investeerimisühingust sidus- või ühisettevõttes, kapitaliosaluse meetodit rakendades säilitada õiglase väärtuse mõõtmise, mida rakendab käesolev investeerimisühingust sidus- või ühisettevõte investeerimisühingust sidus- või ühisettevõtte osaluse suhtes tütarettevõtetes.
               
            …
      JÕUSTUMISKUUPÄEV JA ÜLEMINEK
      …
      
               
                  45D
               
               
                  
                     Investeerimisühingud: konsolideerimise erandi kohaldamine (IFRS 10, IFRS 12 ja IAS 28 muudatused), välja antud 2014. aasta detsembris, muudetud paragrahve 17, 27 ja 36 ning lisatud paragrahv 36A. (Majandus)üksus rakendab neid muudatusi 1. jaanuaril 2016 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab muudatusi varasema perioodi suhtes, avalikustab ta selle asjaolu.